A, Dei gratia regina Anglie, mater regis, domina Hybernie et ducissa Aquitanie, universis presentes litteras visuris et audituris, salutem in Domino. Cum religiosi viri abbas et conventus Cluniacensis tradideri[n]t dilecto et [fi]deli nostro Johanni Crokeslen maneria sua de Esford Cluny et Tilesore ad firmam, nos tenore presentium promittimus bona fide et protestamus quod nos nullam seisinam in dictis maneriis seu bonis in eisdem existentibus, ratione alicujus servitii debitorum aut arreragiorum ejusdem Johannis nobis debitorum, capiemus vel fieri faciemus ullo temp[or]e in futurum. In cujus rei testimonium has litteras nostras fieri fecimus patentes. Datum apud Ambresbury, XIII die augusti, anno Domini Mº CCº octogesimo quarto.